Hartroerende "troudag" vir siek pa en sy dogter
JY LEES NOU Hartroerende "troudag" vir siek pa en sy dogter
Om op haar troudag saam met sy dogter by die paadjie af te stap is vir baie pa's 'n hoogtepunt, 'n manier om deel te neem aan 'n mylpaal in haar lewe. 'n Amerikaanse pa, Jim Zetz, wat terminaal siek is met pankreaskanker, het gedink die oomblik is hom en sy 11-jarige dogter, Josie, nie beskore nie. Maar toe gryp 'n baie spesiale groep mense in en maak Josie se droomdag 'n realiteit.
Te danke aan 'n fotograaf met 'n hart van goud, Lindsey Natzic Villatoro, kon Jim en Josie wel 'n gedeelde herinnering skep. Hulle het 'n "trou"-seremonie gereël waar Josie, in 'n pragtige wit kantrok, aan haar pa se arm die "troupaadjie" kon afstap. Vooraf is haar hare en grimering gedoen en sy het 'n pienk-en-wit ruiker gedra. Daar was selfs 'n beloftering vir Josie om te dra.
Toe Josie (op die dag van die "troue") van die idee hoor, was sy 'n bietjie oorweldig, vertel Lindsey. "Sy het 'n oomblik nodig gehad. Later het sy gesê: 'Dit is die beste dag van my lewe.' Sy was baie bly en opgewonde om hierdie oomblikke te hê."